ກຳລັງທ່ານ Ouatara ອ້ອມທຳນຽບປະທານາທິບໍດີ ໃນນະຄອນ Abidjan
ກຳລັງນິຍົມທ່ານ Ouatara ປິດລ້ອມທຳນຽບ ປະທານາທິບໍດີ ໃນນະຄອນຫຼວງ Ivory Coast
ກຳລັງທີ່ຈົງຮັກພັກດີຕໍ່ທ່ານ Alassane Ouatara ປະທາ ນາທິບໍດີຂອງ Ivory Coast ຫຼື Cote D’Ivoire ທີ່ນາໆ ຊາດຮັບຮູ້ພວມທຳການປິດລ້ອມບ້ານພັກຂອງທ່ານ Lau- rent Gbagbo ປະທານາທິບໍດີທີ່ບໍ່ຍອມລົງຈາກອຳນາດ ຢູ່ທີ່ນະຄອນຫຼວງ Abidjan ແຕ່ຍັງບໍ່ສາມາດໃຫ້ການຢືນ ຢັນໄດ້ວ່າທ່ານ Gbagbo ຢູ່ທີ່ນັ້ນຫຼືບໍ່ ການສູ້ລົບກັນຢ່າງໜັກ ໄດ້ລະເບີດຂຶ້ນຢູ່ໃນບໍລິເວນອ້ອມ ແອ້ມບ້ານພັກຂອງທ່ານ Gbagbo ໃນວັນພະຫັດວານນີ້ ຫຼັງຈາກກຳລັງທີ່ຈົງຮັກພັກດີ ຕໍ່ທ່ານ Ouatara ໄດ້ບຸກ ເຂົ້າໄປ ໃນນະຄອນຫຼວງ Abidjan ໂດຍມີການຕ້ານຢັນ ແຕ່ພຽງເລັກນ້ອຍທໍ່ນັ້ນ ໂທລະພາບຂອງທາງການ Ivory Coast ໄດ້ຢຸດການ ອອກອາກາດໃນຕອນແລງຂອງວັນພະຫັດວານນີ້ ທ່ານ Ouatara ກ່າວວ່າ ມັນເຖິງເວລາແລ້ວທີ່ທະຫານລັດຖະບານທັງໝົດ ຮວມທັງພວກ ທີ່ຈົງຮັກພັກດີຕໍ່ທ່ານ Gbagbo ມາຮ່ວມສົມທົບກັບທ່ານ ເພື່ອຕໍ່ສູ້ສຳລັບປະເທດຊາດ ສະຫະລັດ ອົງການສະຫະປະຊາຊາດ ອະດີດເຈົ້າອານານິຄົມຝຣັ່ງ ແລະພວກເຈົ້າໜ້າທີ່ລັດ ຖະບານທ່ານ Ouatara ໄດ້ທຳການຮຽກຮ້ອງໃຫ້ທ່ານ Gbagbo ລາອອກ ທ່ານ Gbagbo ໄດ້ຕ້ານຢັນການກົດດັນໃຫ້ທ່ານລາອອກ ນັບແຕ່ທ່ານ Ouatara ໄດ້ຖືກ ປະກາດໃຫ້ເປັນຜູ້ຊະນະ ໃນການເລືອກຕັ້ງປະທານາທິບໍດີໃນເດືອນພະຈິກປີກາຍ ອາຟຣິກາໃຕ້ກ່າວວ່າ ຜູ້ບັນຊາການທະຫານຂອງທ່ານ Gbagbo ແລະຄອບຄົວໄດ້ເຂົ້າໄປ ຂໍລີ້ໄພ ທີ່ບ້ານພັກຂອງເອກອັກຄະລັດຖະທູດອາຟຣິກາໃຕ້ ທີ່ນະຄອນຫຼວງ Abidjan ກຳລັງຮັກສາສັນຕິພາບຂອງອົງການສະຫະປະຊາຊາດໄດ້ເຂົ້າຄວບຄຸມສະໜາມບິນນະ ຄອນຫຼວງ Abidjan ຂະນະທີ່ປະເທດຝຣັ່ງກ່າວວ່າ ກຳລັງຮັກສາສັນຕິພາບຂອງຕົນພວມ ທຳການລາດຕະເວນຢູ່ໃນບາງເຂດຂອງນະຄອນຫຼວງ ບ່ອນທີ່ໄດ້ມີການບຸກເຂົ້າໄປລັກເອົາ ເຄື່ອງເອົາຂອງນັ້ນ